jkorsvik/nowiki_second_scrape_merged huggingface dataset:
Arve Furset

Arve Eilif Furset (født 5. desember 1964 i Askvoll) er en norsk komponist, jazzmusiker og musikkprodusent. Han er kjent fra en rekke plateutgivelser med artister som Ernst-Wiggo Sandbakk, Kjersti Stubø, Elin Rosseland, Johannes Eick, Vigleik Storaas, Jostein Hasselgård, Eivind Aarset og Norma Winstone.


== Karriere ==
Furset studerte musikk ved Trondheim Musikkonservatorium fra 1983 til 1985. Utover 1980-tallet var han medlem i en rekke band som Bodega Band (1985–89), Saz Semai (1986–87) og Ernst-Wiggo Sandbakk og The Sympathy Orchestra (1989–90). Han jobbet også regelmessig med band som First Set og Konerne ved Vandposten og spilte på festivaler i Lillehammer, Vossajazz and Moldejazz.
Siden 1999 turnerte han med Eivind Aarset og  Électronique Noire. På slutten av 1990-tallet jobbet han også med popmusikere som bandet Flava to da bone og Lynni Treekrem.
Furset var også orkesterleder og komponist ved Trøndelag Teater og deltok på en rekke av teaterets turneer. Han jobbet senere ved Centralteatret og Oslo Nye Teater, og senere som komponist og arrangør for flere store tv-produksjoner i NRK.
Furset jobber som musikkprodusent, hovedsakelig innen sjangrene dance, verdensmusikk og elektropop. Han underviser også på keyboard og elektronisk musikk ved Westerdals i Oslo.


== Melodi Grand Prix og Eurovision Song Contest ==
Furset har levert flere bidrag til Melodi Grand Prix, og vant den norske finalen i 2003 med «I'm Not Afraid to Move On». Sangen ble framført av Jostein Hasselgård og endte på en sterk fjerdeplass i Eurovision Song Contest 2003. Furset var også låtskriver på «Good Evening, Europe» framført av Birgitte Einarsen, som ble nummer tre i den norske finalen samme år.
I Melodi Grand Prix 2005 sto han bak sangen «Velvet Blue» som ble framført av Kathrine Strugstad. Sangen ble slått ut i første runde og nådde ikke gullfinalen.
I Melodi Grand Prix 2020 var han en av låtskriverne av «Fool for love», framført av Kim Wigaard og Maria Mohn.


== Diskografi ==
Utdrag av Fursets deltakelser i grupper og utgivelser:
Med Orleysa1991: Orleysa (Odin Records)
1993: Svanshornet (Odin Records)Andre prosjekter1987: Bodega Band Vol. IV
1992: Going, med First Set
1992: Far to go, med Fair Play og Norma Winstone
1998: Sympathetic, med Ernst-Wiggo Sandbakk & The Sympathy Orchestra
2001: Light Extracts (Jazzland Records) som en del av Eivind Aarset's Électronique Noire
2001: Oofotr II Heilo catalog på Grappa Music, med Oofotr


== Referanser ==


== Eksterne lenker ==
(en) Arve Furset på Discogs 
(en) Arve Furset på MusicBrainz
Peter Abrahams

Peter Henry Abrahams Deras (født 19. mars 1919 i Vrededorp utenfor Johannesburg i Sør-Afrika, død 18. januar 2017 i Rock Hall i Saint Andrew Parish på Jamaica) var en sørafrikansk forfatter. Han er mest kjent for romanene Mine Boy (1946) og A Wreath for Udomo (1956), og selvbiografien Tell Freedom: Memories of Africa (1954). Mange av hans tidlige verker ble oversatt til flere språk i 1960- og 1970-årene.


== Liv og virke ==


=== Bakgrunn ===
Moren var farget og faren fra Etiopia, og etter Sør-Afrikas apartheidsystem ble han dermed å regne som farget. Han vokste opp i slumområdet Vrededorp, og fikk som barn bare sporadisk skolegang.


=== Forfatter ===
Som nittenåring mønstret han på et transportskip, og kom 1939 til Storbritannia, der han begynte å arbeide for den kommunistiske avisen The Daily Worker.Hans første bok var novellesamlingen Dark Testament fra 1942, men først i 1946 slo han igjennom med romanen Mine Boy, som handler om en ung svart mann som arbeider i Johannesburgs gruveindustri. Den er blant de første bøkene der svartes liv i Sør-Afrika skildres, og en av de første romanene skrevet av en ikke-hvit derfra som ble utgitt i Vesten.Path of Thunder (1948) utspiller seg i apartheidets Sør-Afrika, der hovedpersonene er et blandet par. I den historiske romanen Wild Conquest (1950) skildrer Abrahams Sør-Afrikas kolonihistorie og boernes groot trek. Den selvbiografiske Tell Freedom: Memories of Africa (1954) handler om Abrahams barne- og ungdomsår i Johannesburgs slum. I 1956 kom romanen A Wreath for Udomo. Den handler om Udomo, en nasjonalistleder i den fiktive staten Panafrica, hans vei til makten og utvikling hen imot sin egen undergang. A Night of Their Own (1965) behandler spørsmålet om indernes forhold i Sør-Afrika.
I 1957 flyttet Abrahams til Jamaica med sin familie. Han ble der redaktør for West Indian Economist og overtok ansvaret for den daglige radiokanalen West Indian News. Romanen This Island Now (1966) handler om situasjonen i Jamaica, og Abrahams forener her sine erfaringer fra hjemlandet med de svarte vestindiernes situasjon i Storbritannia og en kritisk skildring av forholdene i det nylig selvstendige Jamaica.I 1985 kom romanen The View from Coyaba, en fremstilling av de svartes kamp for frihet og verdighet, der Abrahams beveger seg frem og tilbake mellom Afrika, USAs sørstater og Jamaica, og kombinerer dette panorama med trekk fra sin personlige historie. The Black Experience in the 20th Century: An Autobiography and Meditation kom i 2001.
Abrahams ble funnet død morgenen den 18. januar 2017 i sitt hjem i Jamaica.


== Verker i utvalg ==
A black man speaks of freedom (1940), diktsamling
Dark testament (1942), novellesamling
Song of the city (1945)
Mine boy (1946)
The path of thunder (1948)
Wild conquest (1950)
Return to Goli (1953)
Tell freedom (1954), selvbiografi
A wreath for Udomo (1956)
A night of their own (1965)
This island now (1966)
A new creation (1982)
A view from Coyaba (1985)
The Black Experience in the 20th Century: An Autobiography and Meditation (2001), selvbiografi.


== Referanser ==
Dan Attlerud

Dan «Danne» Attlerud (født 28. mai 1957 i Visby i Sverige) er en svensk komponist og tekstforfatter. Han var en av komponistene til sangen «High», som vant norske Melodi Grand Prix 2004. Sangen ble framført av Knut Anders Sørum og kom sist i Eurovision Song Contest 2004 med tre poeng – alle fra Attleruds hjemland, Sverige.


== Diskografi ==
Noen av Attleruds bidrag:
Annorlunda – 1978 (album), solo
Inför en tid  – 1980 (album), solo
Jakten – 1984 ( album), solo
«Tennis Spirit» – 1987 (singel), Danne Attleruds Soffgrupp
«Jag vill inte dansa» – 1989 (singel), solo
«Gå inte från mig» – 2000 (singel), Attlerud Band
«Högt över mon» – 2000 (singel), Attlerud Band
«Fladdrande lakan» – 2001 (singel), Attlerud Band
Tankarna – 2006 (album), Attlerud Band
«Bara den som älskar» – 2009 (singel), Attlerud Band
«Det är regn inte tårar» – 2011 (singel), Attlerud Band
«Galen tid» – 2011 (singel), solo
Attlerudkarikatyrerna– 2012 (album) Attlerud Band
«Life Goes On» – 2014 (singel), Attlerud Band


== Sangkonkurranser ==
Attlerud har vært bidragsyter til en rekke låter i svenske Melodifestivalen etter 2000, men ingen av sangene har vunnet. Han har også deltatt i nasjonale Eurovision-konkurranser i Danmark, Latvia og Malta – i tillegg til Norge. I 2004 vant han Melodi Grand Prix som tekstforfatter til sangen «High». Sangen vant også den norske finalen og kom sist i Eurovision Song Contest samme år.


=== Melodi Grand Prix ===
2004: «High» med Knut Anders Sørum. Vinner
2006: «Paparazzi World» med Kathrine Strugstad. Slått ut i semifinale
2007: «Under stjernene» med Malin Schavenius. Slått ut i Siste sjanse
2009: «Alt har en mening nå» med Wenche Myhre. Slått ut i semifinale
2016: «Stand Up» med Makeda. Slått ut i første runde.
2017: «Nothing Ever Knocked Us Over» med gruppa In Fusion.


== Referanser ==
Robert L. Capers

Robert L. Capers (født 1971) er U.S. attorney for Eastern District of New York.Før han ble utnevnt til U.S. attorney var han senioradvokat i distriktets seksjon for offentlig integritet, der han håndterte komplekse etterforskninger og aktorater som involverte offentlige tjenestemenn som misbrukte sine stillinger og offentlig tillit.


== Tidlig liv og utdannelse ==
Capers ble født i 1971 i Bronx. Hans far var kriminaletterforsker for, og hans bror er nå pensjonert fra, New York Police Department. Han fikk sin bachelorgrad i 1992 fra New York University, der han var medkaptein for basketballaget. I 1996 han fikk sin juristgrad fra Albany Law School.


== Karriere ==
Før han ble føderal påtalejurist for Eastern District of New York i 2003, var Capers sjef for narkotikaseksjonen i International Narcotics Strike Force. Han hadde vært aktor for Manhattan District Attorney's Office, og deretter assisterende sjef for narkotikaseksjonen og fungerende assisterende sjef for seksjonen for generell kriminalitet. Han var også assisterende U.S. attorney. 
I mai 2015 kunnegjorde senator Chuck Schumer sin støtte til Capers om å bli den neste U.S. attorney for Eastern District, som etterfølger til Loretta Lynch, som ble føderal generaladvokat i april 2015. I oktober 2015 nominerte president Barack Obama Capers til stillingen. Han ble godkjent av Senatet til embedet 15. desember 2015, og tatt i ed 4. januar 2016.


== Referanser ==
Phil Mason

Philip E. Mason (født 1972), bedre kjent som Phil Mason og under pseudonymet Thunderf00t, er en britisk videoblogger. Han lager videoer på YouTube som kritiserer kreasjonisme, religion, pseudovitenskap og radikalfeminisme. Han er også en vitenskapsperson som jobber innen kjemi og biokjemi.


== Tidlig liv ==
Mason fikk en Bachelor of science i 1993 og en filosofisk doktorgrad i 1997 i kjemi fra University of Birmingham. Fra 2003 til august 2010 var han tilknyttet University of Bristol.


== Karriere ==
Mason arbeidet ved Cornell University, ved universitetets matvitenskapsfakultet, fra 2002 til 2012, hvor han studerte molekylær påvirkning mellom vann og sukkermolekyler, i tillegg til molekylær modellering av proteiner og guanidinløsninger. Per 2013 arbeidet han ved instituttet for organisk kjemi og biokjemi ved det tsjekkiske akademi for vitenskap, som et medlem i en forskningsgruppe ledet av Pavel Jungwirth. Mason var hovedforfatter av en artikkel gitt ut i Nature Chemistry, som argumenterte for at alkalimetaller som reagerer med vann kan skape en Coulomb-eksplosjon. Mason er medforfatter til 34 vitenskapelige artikler og hovedforfatter til 20. Per august 2016 gir han fortsatt ut vitenskapelige artikler og er aktiv i forskningen sin.


== Internettaktivitet ==
Mason har gjennom YouTube-kanalen sin publisert en serie videoer kalt «Why do people laugh at creationists?» (norsk: Hvorfor ler folk av kreasjonister?), som fokuserer på Kent Hovinds argumenter for kreasjonisme som han har uttalt på offentlige seminarer. Sosiologen Richard Cimino har beskrevet tonen i disse videoene som en som tilhører en profesjonell, godt utdannet og velformulert britisk akademisk ekspert, som forklarer, den irrasjonelle adferden til de som tror på det han taler mot. Mason (som var opprinnelig bare kjent som Thunderf00t) har også debattert med kreasjonisten VenomFangX, en YouTube-blogger som støtter kreasjonisme, gjennom en serie videoer begge la ut på YouTube. Denne debatten varte nesten to år. Mason er også kjent for å svare på argumenter fra Ray Comfort og Casey Luskin, som også er kreasjonister.Masons Twitter-konto ble midlertidig stengt ned 19. september 2014, for å ha vært støtende mot Anita Sarkeesian og andre feminister. Kontoen hans ble gjenopprettet to måneder etterpå.


== Referanser ==


== Eksterne lenker ==
Offisielt nettsted 
Offisiell blogg 
(en) Phil Mason – kategori av bilder, video eller lyd på Commons 
(en) Phil Mason på Internet Movie Database 
Phil Mason på Twitter 
Phil Mason på Facebook 
Phil Mason på YouTube
Thomas Thörnholm

Thomas Thörnholm (født 21. desember 1970) er en svensk musiker, musikkprodusent og låtskriver bosatt i Västerås. Han har skrevet en rekke låter som har deltatt i norske Melodi Grand Prix, og han vant konkurransen som låtskriver i 2004 med sangen «High».


== Bidrag i Melodi Grand Prix ==
2004: «High» med Knut Anders Sørum. Vant finalen og var Norges bidrag i Eurovision Song Contest 2004
2006: «Paparzzi World» med Kathrine Strugstad. Slått ut i semifinale
2007: 《Under stjernene》med Malin Schavenius. Slått ut i Sistesjansen.
2009: «Alt har en mening nå» med Wenche Myhre. Slått ut i semifinale
2016: «Stand Up» med Makeda. Slått ut i første runde.


== Andre låter ==
«Dagar som kommer och går» skrevet med Calle Kindbom. Innspilt av Kikki Danielssons orkester i 1999
«Se mig» med Dan Attlerud. Gruppa Barbados' bidrag i Melodifestivalen 2000. Endte på delt andreplass.
«Every Little Piece» skrevet sammen med Eddie Meduza og Calle Kindbom. Innspilt av Eddie Meduza i 2001
«Kom hem» skrevet sammen med Calle Kindbom. Innspilt av Barbados i 2000.
«Sista andetaget» skrevet med Dan Attlerud. Jan Johansens bidrag i Melodifestivalen 2002. Endte på sjuendeplass
«Higher» skrevet med Michael Clauss. Slavinas bidrag til Bulgarias nasjonale finale foran Eurovision Song Contest 2007. Vant ikke.
«Live Forever》 skrevet samme med Michael Clauss og Danne Attlerud. Magnus Carlssons bidrag til Melodifestivalen 2007. Ble slått ut i sin delfinale.
«Ingen mår så bra som jag» skrevet sammen med Sebastian Fronda og Michael Clauss. Frondas bidrag i Melodifestivalen 2008. Ble slått ut i sin delfinale.


== Referanser ==


== Kilder ==
«Svensk mediedatabas».
Gabriel Ceretta Jung

Gabriel Ceretta Jung (født 12. juni 1997 i Videira) er en brasiliansk profesjonell håndballspiller, som er høyre bakspiller på det brasilianske håndballandslaget.
Han ble tatt ut til å representere Brasil under Håndball-VM 2017 i Frankrike.


== Referanser ==


== Eksterne lenker ==
(en) Gabriel Ceretta – Olympedia 
(en) Gabriel Ceretta – Det europeiske håndballforbundet (EHF)
Dhyāna i buddhismen

Dhyāna (sanskrit), eller Jhāna, vanligvis oversatt som meditasjon, er en tilstand av tomhet i sinnet som står sentralt i hinduismen, buddhismen og jainismen. I buddhismen utgjør det en serie av bevissthetstilstander, som leder til en «tilstand av fullkommen sinnsro og oppmerksomhet» (upekkhii-sati-piirisuddhl).
Dhyana ser ut til å ha vært en sentral praksis i buddhismen før den ble splittet i sekter. Etterhvert som den utviklet seg, ble den forbundet med andre former for meditasjon.


== Eksterne lenker ==
Ajahn Brahmavamso, Travelogue to the four Jhanas
Leigh Brasington, Interpretations of the Jhanas
Guilherme Miguel Torriani

Guilherme Miguel Torriani (født 6. februar 1999) er en brasiliansk profesjonell håndballspiller, som er venstre kantspiller på det brasilianske håndballandslaget.
Han ble tatt ut til å representere Brasil under Håndball-VM 2017 i Frankrike.


== Referanser ==


== Eksterne lenker ==
(en) Guilherme Torriani – Olympedia
Leonardo Dutra

Leonardo Dutra Ferreira (født 29. mars 1996) er en brasiliansk profesjonell håndballspiller, som er midtre bakspiller på det brasilianske håndballandslaget.
Han ble tatt ut til å representere Brasil under Håndball-VM 2017 i Frankrike.


== Referanser ==


== Eksterne lenker ==
(en) Leonardo Dutra – Olympedia 
(en) Leonardo Dutra – Det europeiske håndballforbundet (EHF) 
Leo Dutra Ferreira Arkivert 4. juli 2018 hos Wayback Machine. http://handballpro.com.ar
Junkerdal

Junkerdal er ei bygd og en grunnkrets i delområdet Øvre Saltdal i Saltdal kommune i Nordland. Bygda ligger nederst i Junkerdalen, rundt 33 kilometer (luftlinje) sør for kommunesenteret Rognan. I 2016 hadde grunnkretsen 70 innbyggere.


== Referanser ==
Thiago Alves Ponciano

Thiago Alves Ponciano (født 8. mai 1994) er en brasiliansk profesjonell håndballspiller, som er venstre bakspiller på det brasilianske håndballandslaget.
Han ble tatt ut til å representere Brasil under Håndball-VM 2017 i Frankrike.


== Referanser ==


== Eksterne lenker ==
(en) Thiago Alves Ponciano – Olympedia
Cleryston David Novais

Cleryston David Cordeiro Novais (født 15. oktober 1992) er en brasiliansk profesjonell håndballspiller, som er venstre kantspiller på det brasilianske håndballandslaget.
Han ble tatt ut til å representere Brasil under Håndball-VM 2017 i Frankrike.


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Mario Pomilio

Mario Pomilio (født 14. januar 1921 i Orsogna, død 3. april 1990 i Napoli) var en italiensk journalist og forfatter.


== Biografi ==
Mario Pomilio vant litteraturprisen Premio Strega (1983) for Il Natale del 1833 (Rusconi), Premio Campiello (1965) for La compromissione, og i Frankrike, Prix du Meilleur livre étranger (1977) for Det femte evangeliet (italiensk: Il Quinto Evangelio).


== Bibliografi ==
L'uccello nella cupola, Milano, Bompiani, 1954, Premio Marzotto «opera prima», 1954;
Il testimone, Milano, Massimo, 1956, Premio Napoli, 1956;
Il nuovo corso, Milano, Bompiani, 1959, Premio Napoli 1959 ex-aequo;
La compromissione, Firenze, Vallecchi, 1965, Premio Campiello, 1965;
Contestazione, Milano: Rizzoli
Il cimitero cinese, Milano, Rizzoli, 1969;
Il quinto evangelista, Milano, Rusconi, 1974, Premio Flaiano, 1974;
Il quinto evangelio, Milano, Rusconi, 1975, Premio Napoli, 1975
Il cane sull'Etna, frammenti d'una enciclopedia del dissesto, Milano, Rusconi, 1978;
Scritti cristiani, Milano, Rusconi, 1979;
La formazione critico-estetica di Pirandello, L'Aquila, M. Ferri, 1980;
Opere saggistiche di Mario Pomilio, L'Aquila, M. Ferri, 1980;
Il Natale del 1833, Roma, Gabriele et Mariateresa Benincasa, 1983, Premio Strega og Premio Fiuggi 1983;
Edoardo Scarfoglio, Napoli, Guida, 1989;
Una lapide in via del Babuino, Milano, Rizzoli, 1991;
Emblemi, poesie 1949–1953, Napoli, Cronopio, 2000;
Abruzzo la terra dei santi poveri, raccolta di scritti abruzzesi, L'Aquila, Ufficio stampa del Consiglio regionale dell'Abruzzo, 1997.


== Referanser ==


== Eksterne lenker ==
(en) Mario Pomilio – kategori av bilder, video eller lyd på Commons 
(en) Mario Pomilio hos Europaparlamentet
Airlift International

Airlift International  var et amerikansk flyselskap som opererte fra 1945 til 1991. Airlifts hovedkvarter lå på Miami internasjonale lufthavn i Miami-Dade County, Florida.


== Historie ==

Airlift International ble grunnlagt som Riddle Airlines av Johannes Paul Riddle i 1945 i Miami, Florida som et charter og fraktselskap. I 1965 ble Riddle Airlines omdøpt til Airlift International. I 1968, ble Airlift utvidet og kjøpte Slick Airways.

De første flyvningene var mellom Miami og Puerto Rico med Curtiss P-46 og Douglas DC-4 fly. I 1951 ble det utvidedet til å omfatte New York. Deretter ble rutenettet utvidet til å omfatte Chicago og Detroit. I 1960 ble to Douglas DC-7 kjøp til flåten, og disse flyene ble brukt for charterflyvninger til Europa, inkludert flyvninger for det militære.
Neste flytypen var Armstrong Whitworth AW.660 Argosy fraktfly, men de ble byttet ut i 1963 med Douglas DC-8. Andre fly som ble brukt var L-1049 Super Constellation, Canadair CL-44, Lockheed L-382 Hercules, Boeing 707, og  Boeing 727-100QC.
Ruteplanen ble utvidet med charterfly til Sør-Amerika og flyvninger for det militære, men i 1981 gikk Airlift International konkurs og ble omorganisert. Etter omorganiseringen ble DC-8-54, Fairchild FH-227 og Fokker F-27 brukt.
På grunn av økonomiske problemer i løpet av 1990 og 1991 opphørte Airlift  International  virksomheten i juni 1991.


== Flåten ==
I løpet av sin levetid opererte Airlift følgende flytyper

Douglas DC-8-51F
Douglas DC-8-54F
Douglas DC-8-61
Douglas DC-8-63F
Douglas DC-8-73F
Douglas DC-7-CF
Boeing 727-100QC
Boeing 707-300C
Fairchild F27
Fairchild FH-227C
Douglas DC-6A


== Referanser ==
Albium

Albium er både en alder av den geologiske tidsskalaen og en scene i stratigrafiske kolonnen. Det er den yngste eller øverste underavdeling av eldre/nedre kritt. Dens omtrentlig tidsområde er 113 til 100 millioner år siden. Albium er innledet av Aptium og etterfulgt av Cenomanium. Albium scenen (fransk Albien, fra Alba = elven Aube i Frankrike) ble først foreslått i 1842 av Alcide d'Orbigny.
Bunnen av Albium defineres som det stedet i stratigrafiske kolonnen der coccolithophore arter Praediscosphaera columnata først vises.
Som av 2014, ennå ikke var etablert en referanseprofil for bunnen av Albium scenen (dens GSSP).
Toppen av Albium scenen (bunnen av Cenomanium scenen og øvre kritt-serien) er definert som et sted hvor de foram arter Rotalipora globotruncanoides først vises i stratigrafiske kolonnen. Albium er ofte inndelt i tidlig / nedre, midtre og sen / Øvre underaldre eller underscener. I Vest-Europa, spesielt i Storbritannia, er en underavdeling i to underaldre (Vraconium og Gaultium) oftere brukt. Følgende representanter for Albium scenen er verdt å legge merke: de fosforitt senger av Argonne og Bray områdene i Frankrike; den Flammenmergel av Nord-Tyskland; de lignitter av Utrillas i Spania; øvre sandsteiner av Nubia, og Fredericksburg senger av Nord-Amerika.


== Galleri ==
Treasury Building (Washington, DC)

Treasury Building er en bygning i Washington, DC. Det er hovedkontoret til Finansdepartementet. Bygningen er avbildet på baksiden av 10-dollarsedler.Den østre og midtre delen ble bygget mellom 1836 og 1842 av arkitekt Robert Mills.
Rett vest for bygningen ligger Det hvite hus.


== Referanser ==
Inge Enoksen

Magnar Inge Enoksen (født 1960 i Stavanger) er en norsk musiker og musikkprodusent. Han har komponert sangen «Venners nærhet» som vant Melodi Grand Prix 1989, og han var blant annet initiativtaker til veldighetssingelen «Nå e det tid» til støtte for ofrene etter flodbølgekatastrofen i Sørøst-Asia jula 2004.


== Bakgrunn ==
Enoksen vokste opp i Stavanger og har drevet med musikk hele sitt voksne liv. Han spiller piano og har skrevet en rekke låter. I 1989 skrev han og kompisen Leiv Grøtte popballaden «Venners nærhet» som vant Melodi Grand Prix 1989. Sangen ble sunget av Britt-Synnøve Johansen. Den var Norges bidrag i Eurovision Song Contest samme år, der den ble nummer 17 av 22 deltakere.
I januar 2005 tok Enoksen initiativ til å samle en rekke Rogalands-artister til å framføre singelen «Nå e det tid». Sangen lå sju uker på VG-lista med en tredjeplass som høyeste notering. Inntektene fra salget gikk til ofrene etter flodbølgekatastrofen i Asia 2. juledag 2004. Han har også vært musiker og komponist ved en rekke musikalske arrangementer i Stavanger-området, og siden 2007 har han vært et av medlemmene i Stavanger-gruppa Leif og kompisane.Han er butikksjef for en musikkutstyrsbutikk i Stavanger.


== Diskografi ==
Noen av sangene Enoksen har bidratt til:
«Torjå», komponist. Fra albumet Superhimmel med Siv Langøy (2007)
«Nå e det tid», komponist. Singel med diverse artister (2005)
«Tenn lys», komponist. Singel med Mia Gundersen (1996). Nummer 7 i Melodi Grand Prix 1996.
Timebeat, som del av gruppa Timebeat (1990)
«Venners nærhet», komponist. Fra albumet God morgen! med Britt-Synnøve Johansen (1989)
«Days of Laughter», komponist. Fra albumet Back from Wonderland med Rita Eriksen (1988)
«My Chance Tonight», komponist. Fra albumet Back from Wonderland med Rita Eriksen (1988)


== Referanser ==


== Eksterne lenker ==
(en) Inge Enoksen på Discogs
Frankrike under Europalekene 2015

Frankrike under Europalekene 2015 besto av en tropp på 250 utøvere.


== Medaljer ==


== Medaljevinnere ==


== Badminton ==


== Beachvolleyball ==


== Bordtennis ==


== Bryting ==


== Boksing ==


== Bueskyting ==


== Fekting ==


== Gymnastikk ==


== Judo ==


== Karate ==


== Padling ==


== Sambo ==


== Skyting ==


== Stuping ==


== Svømming ==


== Sykling ==


== Synkronsvømming ==


== Taekwondo ==


== Triatlon ==


== Vannpolo ==


== Volleyball ==


== Referanser ==


== Eksterne lenker ==
(en) Athletes – France – Baku 2015 – 1st European Games Arkivert 2. juni 2016 hos Wayback Machine.